**Valsts sabiedrības ar ierobežotu atbildību „Piejūras slimnīca”**

**atalgojuma politikas principi**

VSIA „Piejūras slimnīca” (turpmāk tekstā – Slimnīca) atalgojuma politika tiek publicēta saskaņā ar Publiskās personas kapitāla daļu un kapitālsabiedrību pārvaldības likuma 58.pantu un Ministru kabineta 12.04.2016. noteikumiem Nr.225 ‘’Kārtība, kādā tiek publiskota informācija par amatpersonu (darbinieku) atlīdzības noteikšanas kritērijiem un darba samaksas apmēru sadalījumā pa amatu grupām’’.

Slimnīcas atalgojuma politikas mērķis ir noteikt darbinieku atalgojuma pamatprincipus, nodrošināt vienotu regulējumu mēnešalgu un piemaksu noteikšanai, kā arī nodrošināt konkurētspējīgu atalgojumu, lai motivētu esošos un piesaistītu jaunus kvalificētus darbiniekus atbilstoši Slimnīcas stratēģiskās attīstības plānam.

Slimnīcas atalgojuma politikas noteikumi attiecas uz visiem darbiniekiem, bet šī politika neattiecas uz valdes locekļiem.

Slimnīcas atalgojuma politiku nosaka valdes apstiprinātais**Darba samaksas un sociālo garantiju nolikums**, kas izstrādāts saskaņā ar Valsts un pašvaldību institūciju amatpersonu un darbinieku atlīdzības likuma, Darba likuma, Darba aizsardzības likuma, Ministru kabineta 18.12.2018. noteikumu Nr. 851 ‘’Noteikumi par zemāko mēnešalgu un speciālo piemaksu veselības aprūpes jomā nodarbinātajiem’’, Ministru kabineta 28.08.2018. noteikumu Nr. 555*‘’*Veselības aprūpes pakalpojumu organizēšanas un samaksas kārtība’’ un Ministru kabineta 26.04.2022. noteikumu Nr. 262 ‘’Valsts un pašvaldību institūciju amatu katalogs, amatu kvalifikācijas un amata aprakstu izstrādāšanas kārtība’’ normām.

Slimnīcas atalgojuma sistēmu veido divas daļas - pastāvīgā un mainīgā daļa:

* 1. pastāvīgā daļa ir saskaņā ar Darba samaksas un sociālo garantiju nolikumanormām darbiniekam noteiktā mēnešalga vai stundas tarifa likme;
  2. mainīgā daļa ir piemaksas, prēmijas, pabalsti un citas izmaksas, ko nosaka darba devējs saskaņā ar Darba likuma, Valsts un pašvaldību institūciju amatpersonu un darbinieku atlīdzības likuma, Slimnīcas Darba koplīguma, Darba samaksas un sociālo garantiju nolikuma normām.

Darba samaksa katram darbiniekam tiek norādīta ar darba devēju noslēgtajā darba līgumā. Darba samaksas izmaiņu gadījumā Darba līgumā tiek veikti grozījumi, un vienošanos par grozījumiem paraksta abas līgumslēdzējas puses. Darba samaksas mainīgā daļa (piemēram, piemaksas par papildu darbu uz konkrētu laiku vai par prombūtnē esoša darbinieka aizvietošanu u. c.) var tikt noteikta ar darba devēja rīkojumu saskaņā ar *Darba samaksas un sociālo garantiju nolikuma* normām.

**Informācija par piemaksām, prēmijām un naudas balvām *VSIA ‘’Piejūras slimnīca’’***

|  |  |  |  |
| --- | --- | --- | --- |
| ***Nr. p. k.*** | ***Piemaksas vai prēmijas veids, naudas balva*** | ***Piemaksas, prēmijas vai naudas balvas apmērs (euro vai %)*** | ***Piešķiršanas pamatojums vai kritēriji*** |
| 1. | Piemaksa par nakts darbu | 50% no stundas tarifa likmes atbilstoši nostrādātajam laikam | Valsts un pašvaldību institūciju amatpersonu un darbinieku atlīdzības likuma (turpmāk – VPIADAL) 14.p.4.d.;  Darba likuma 67.p. |
| 2. | Piemaksa par darbu svētku dienās | 100% no mēnešalgas vai no stundas tarifa likmes atbilstoši nostrādātajam laikam | Valsts un pašvaldību institūciju amatpersonu un darbinieku atlīdzības likuma (turpmāk – VPIADAL) 14.p.6.d.;  Darba likuma 68.p. |
| 3. | Piemaksa par darbu, kas saistīts ar īpašu risku | 10 % no mēnešalgas vai no stundas tarifa likmes atbilstoši nostrādātajam laikam | MK 18.12.2018. noteikumi Nr.851 “Noteikumi par zemāko mēnešalgu un speciālo piemaksu veselības aprūpes jomā nodarbinātajiem’’;  Darba samaksas un sociālo garantiju nolikums |
| 4. | Piemaksa par papildu darba veikšanu - prombūtnē esoša darbinieka aizvietošanu, papildu darba pienākumu pildīšanu vai vakanta ārstniecības personas amata pienākumu pildīšanu | Līdz 50% no mēnešalgas ārstniecības personām, līdz 30% no mēnešalgas pārējiem darbiniekiem. | VPIADAL 14.p.1.d.;  Darba samaksas un sociālo garantiju nolikums |
| 5. | Piemaksa par darba stāžu | 5% no mēnešalgas vai no stundas tarifa likmes atbilstoši nostrādātajam laikam | MK 18.12.2018. noteikumi Nr.851 “Noteikumi par zemāko mēnešalgu un speciālo piemaksu veselības aprūpes jomā nodarbinātajiem’’;  Darba samaksas un sociālo garantiju nolikums |
| 6. | Naudas balva sakarā ar Darbiniekam vai Slimnīcai svarīgu sasniegumu | 100 - 110 euro | VPIADAL 3.p.4.d.;  Darba samaksas un sociālo garantiju nolikums |
| 7. | Prēmija saskaņā ar Darbinieku un Slimnīcas ikgadējo darba rezultātu novērtējumu | Līdz 75 % no mēnešalgas | VPIADAL 16.p.2.d.;  Darba samaksas un sociālo garantiju nolikums |

**Informācija par sociālajām garantijām *VSIA ‘’Piejūras slimnīca’’***

|  |  |  |  |
| --- | --- | --- | --- |
| ***Nr.p.k.*** | ***Sociālās garantijas veids*** | ***Sociālās garantijas apmērs (euro, % vai kritērijs)*** | ***Piešķiršanas pamatojums vai kritēriji*** |
| 1. | Ikgadējais atvaļinājums | 4 kalendāra nedēļas, neskaitot svētku dienas | Darba likuma 149.p. |
| 2. | Papildatvaļinājums darbiniekam, kura aprūpē ir trīs vai vairāki bērni vecumā līdz 16 gadiem vai bērns ar invaliditāti līdz 18 gadu vecumam | 3 darba dienas | Darba likuma 151.p.1. d. |
| 3. | Papildatvaļinājums darbiniekam, kuram ir 1 vai 2 bērni vecumā līdz 14 gadiem | 1 darba diena | Darba likuma 151.p.1. d. |
| 4. | Papildatvaļinājumsdarbiniekiem, kuru darbs saskaņā ar darba vides risku novērtējumu ir saistīts ar īpašu risku | līdz 5 darba dienām | Darba likuma 151.p.1. d.;  Slimnīcas Darba koplīgums |
| 5. | Mācību atvaļinājums | Līdz 20 darba dienām kalendārā gada laikā | VPIADAL 44.p.1.d.;  Slimnīcas Darba koplīgums |
| 6. | Vienreizējs pabalsts darbiniekam viņa laulātā, bērna vai vecāku nāves gadījumā. | 250.00 euro | Slimnīcas Darba koplīgums |
| 7. | Pabalsts darbinieka nāves gadījumā ģimenes loceklim vai personai, kura uzņēmusies darbinieka apbedīšanu | 50 % apmērā no mēnešalgas, bet ne mazāk kā minimālās mēnešalgas apmērā | Darba samaksas un sociālo garantiju nolikums |
| 8. | Apmaksāta brīvdiena, darbinieka bērnam uzsākot skolas gaitas 1.-4.klasē | 1 darba diena | VPIADAL 3.p.4.d.2.p.;  Slimnīcas Darba koplīgums |
| 9. | Apmaksātas brīvdienas saistībā ar darbinieka stāšanos laulībā | 3 darba dienas | VPIADAL 3.p.4.d.3.p.;  Slimnīcas Darba koplīgums |
| 10. | Apmaksātas brīvdienas darbiniekam saistībā ar ģimenes locekļa nāvi | 3 darba dienas | Slimnīcas Darba koplīgums |
| 11. | Atmaksāti redzes korekcijas līdzekļu (briļļu vai lēcu) iegādes izdevumi | Līdz 120.00 euro vienu reizi divos gados | MK 06.08.2002. noteikumi Nr.343 “Darba aizsardzības prasības, strādājot ar displeju” 12.p.;  Slimnīcas Darba koplīgums |
| 12. | Darbinieku veselības apdrošināšana | Esošo finanšu līdzekļu ietvaros un normatīvajos aktos noteiktajā kārtībā | VPIADAL 37.p.1.d.;  Slimnīcas Darba koplīgums |